Сребърният гол също не удовлетвори IFAB. През февруари 2004 е решено продълженията да се върнат към два 15-минутни периода, без никакво значение от вкараните голове. Това е в сила след Евро 2004 в Португалия. Полуфиналният мач от Евро 2004 между Гърция и Чехия е решен от сребърен гол – Траянос Делас отбелязва за Гърция след корнер две секунди преди края на първото продължение. Това е последният сребърен гол, тъй като във финала на турнира между Гърция и Португалия не се стигна до продължения.